সেন্টার ফর সিভিল লিবার্টিজ (মানবাধিকার সংস্থা)
সেন্টার ফর সিভিল লিবার্টিজ (ইউক্রেনীয়: Центр Громадянських Свобод, প্রতিবর্ণীকৃত: Tsentr Hromadyansʹkykh Svobod) হলো একটি ইউক্রেনীয় মানবাধিকার সংস্থা যার নেতৃত্বে রয়েছেন ইউক্রেনীয় আইনজীবী ওলেক্সান্দ্রা মাতভিচুক। দেশটিকে আরও গণতান্ত্রিক করার জন্য ইউক্রেন সরকারকে চাপ দেওয়ার উদ্দেশ্যে এই সংস্থাটি ২০০৭ সালে প্রতিষ্ঠিত হয়। সংস্থাটি অ্যালেস বিয়ালিয়াৎস্কি এবং রাশিয়ান মানবাধিকার সংস্থা মেমোরিয়ালের সাথে যৌথভাবে ২০২২ সালের নোবেল শান্তি পুরস্কারে ভূষিত হয়।